Zebrán ütötték el a 13 éves kislányt | Hódmezővásárhely hírek | Szeged - delmagyar.hu
Hódmezővásárhely hírek > Zebrán ütötték el a 13 éves kislányt Zebrán ütötték el a 13 éves kislányt
MunkatársunktólDélvilág napilap	2012.01.24. 06:56
Hódmezővásárhely - Iskolába tartott hétfő reggel az a 13 éves kislány, akit egy autó a gyalogátkelőhelyen ütött el. A Szent István Általános Iskola és Óvoda diákja könnyebb sérülést szenvedett.	13 éves kislányt ütött el iskolába menet egy Toyota kisteherautó tegnap reggel a vásárhelyi Jókai és a Szent István utca kereszteződésénél található gyalogátkelőhelyen. A sofőr figyelmetlenül közelítette meg a zebrát, és elgázolta a Szent István általános iskola diákját, akit a mentők Szegedre szállítottak. A kislány könnyebb sérüléseket szenvedett. Információink szerint jól van.– Iskolánkban évek óta hagyomány, hogy szeptemberben és tavasszal osztályfőnöki órán rendőrök tájékoztatják a diákjainkat a kerékpáros és gyalogos közlekedés szabályairól, az esetleges változásokról, illetve a lehetséges veszélyforrásokról – mondta el lapunknak Ménesi Sándor, a Szent István Általános Iskola és Óvoda igazgatója, aki a diákoktól értesült a nyolcadikos kislány balesetéről. Hasonló szerencsére nagyon ritkán fordul elő – tette hozzá.
A környéken élők szerint óvatosan kell közlekedni a Jókai utcában. Fotó: DM/DV A helyszín közelében tegnap délelőtt három idős nő beszélgetett. Azt kérték, ne írjuk le a nevüket. Nem látták a szerencsétlenséget. Szerintük némelyik autós száguldozik a Jókai utcán. Azt mesélték: ugyanebben a kereszteződésben alig 2 hónapja egy kismotoros bácsit ütött el egy autó. Úgy tartják: nem véletlen, hogy a rendőrök reggelente, amikor a gyerekek iskolába mennek, figyelik a környéket.Szenti Szabolcs, a megyei rendőr-főkapitányság sajtóreferense elmondta: a vásárhelyi rendőrkapitányság több baleset-megelőzési programot indított a gyerekek védelme érdekében. 2009-től nemcsak szeptemberben, hanem az országban egyedülállóan az egész tanévben rendőrök segítik reggelente a közlekedést az iskolák környékén. Míg 2009-ben 10 gyerek sérült meg közlekedési balesetben a városban, tavaly már csak 4-en – tájékoztatott.	Olvasóink írták
2012. január 29. 03:53
„Kiváló az ötlet!”
„Latott mar valaki akar egyetlen rendort is "zebratesztet" csinalni? (civilben atmenni egy zebran, es az elsobbseget meg nem adokat partiz meterrel kesobb kiszedni)
En meg soha.”
Kapcsolódó cikkek:Zebrán ütöttek el egy 13 éves lányt HódmezővásárhelyenVizesárokban landolt a mártélyi iskolabusz
Hódmezővásárhely hírek > Zebrán ütötték el a 13 éves kislányt Önnek ajánljukZebrán ütöttek el egy 13 éves lányt HódmezővásárhelyenAz elsődleges információkkal szemben a kislány szerencsére könnyebben sérült meg. Tovább olvasomBetöltés